Sekolah Menengah Kebangsaan Kem Terendak

Sekolah Menengah Kebangsaan Kem Terendak  dahulunya dikenali sebagai Slim High School Terendak Barracks.

 Sejarah 
Sekolah Menengah Kebangsaan Kem Terendak sebelum diambil alih oleh Kementerian Pelajaran Malaysia (Kerajaan Malaysia) pada tahun 1972, dikenali dengan nama Slim High School. Sekolah ini telah dirasmi pembukaannya pada 10 Februari 1965 oleh Brigadier Terence Douglas Herbert McMeekin, KCB, OBE. Sebelum tahun 1972, pentadbiran sekolah ini adalah di bawah kawalan dan selangaraan kerajaan Komanwel.

Kem Terendak di mana terletaknya sekolah ini, mula dibina pada bulan Jun 1957 bagi menempatkan Briged ke-28 Infantri Komanwel sehingga ke tahun 1969. Pada awal penubuhannya, kem ini mempunyai kekuatan 1 Battalion tentera British, 1 Battalion tentera Australia, 1 Battalion askar Melayu dan 1 Kompeni tentera dari New Zealand beserta unit-unit bantuan tempatan.

Malahan sehingga kini Sekolah Menengah Kebangsaan Kem Terendak ditadbir oleh dua kementerian, iaitu Kementerian Pertahanan Malaysia dan Kementerian Pelajaran Malaysia. Ciri inilah yang membezakannya dengan sekolah-sekolah lain di negeri ini.

 Infrastruktur 
Bentuk sekolah ini juga berbeza dengan sekolah-sekolah lain. Sekolah ini mempunyai lima bangunan dan terdapat sebuah dewan dan lima buah makmal sains. Bilik-bilik darjahnya kecil dan hanya boleh menampung antara 25-30 orang pelajar. 

Pada mulanya semasa pentadbiran kerajaan Komanwel, dewan sekolah ini merupakan sebuah panggung wayang mini. Semasa peringkat awal pengambilalihan sekolah ini, semua bilik di bangunan utama dilengkapi dengan pendingin hawa tetapi kini diubah kepada kipas dinding sahaja. Ini kerana pengedaran ruang udaranya yang tidak begitu memuaskan.

Sekolah Menengah Kebangsaan Kem Terendak mempunyai dua buah asrama yang setiap satunya boleh menampung 100 orang pelajar. Kebanyakan penghuni asrama ini terdiri daripada anak-anak anggota tentera yang bertugas di luar negeri Melaka. Asrama Putera ditadbir oleh Kementerian Pertahanan Malaysia sementara Asrama Puteri ditadbir oleh Kementerian Pendidikan Malaysia.

 Lagu sekolah 
Sekolah Kita Yang Jaya Gemilang
Tekun Berusaha, Capai Cita-cita
Cergas, Cekap dan Cemerlang
Itulah Asas Pegangan Kita

Sekolah Kita Kebanggaan Kita
Nilai Murni Disemai Bersama
Pada Agama, Bangsa dan Negara
Menjadi Insan Yang Berguna

Sekolah Kita Pastikan Berjaya
Anak Perwira Gagah Setia
Wawasan Negara Akan Terlaksana
Menjadi Kebanggaan Semua

Lirik: En. Karim Bin Bayok

Lagu: En. Adam Bin Arshad.

 Akademik 

 Sukan 

 Pengetua 
 No Dari Hingga Pengetua1)12-Jan-197231-Dec-1979Tn. Haji Mohd Junid Bin Mohd Ali2)01-Jan-198001-Apr-1986En. Yap Choon Wah3)16-Apr-198631-Dec-1988En. Othman Bin Haji Rejab4)01-Jan-198915-Nov-1991En. Mahendir Singh5)16-Nov-199115-Nov-1995En. Baharom Bin Mansor 6)16-Nov-199515-Jan-1998En. Ali Bin Haji Amat7)16-Jan-199815-Apr-1998En. A. Hamid Bin Abdul8)Mei-1998Dis-2001En. Baharom Bin Mansor 9)16-Apr-199819-Dis-2005Pn. Hajah. Hapsah Binti Ismail10)Jan-2006Mei-2008En. Osman Bin Sagap11)Jun-2008Mei-2009Tn. Haji Shaari Bin Husin12)Jun-2009Jan-2011Pn. Hajah Salamah Binti Hashim13)Jan-2011Feb-2014Tn. Haji Mohd. Ghazali Bin Ahmad14)Feb-2014Ogo-2015Pn. Azimah Binti Ahamad15)Ogo-20152020En. Amran bin Abdul Sukor16)Mac-2020KiniEn. Kamis bin Aman17)

 Alumni 

 Rujukan 

 Pautan luar 
 Portal Rasmi SMK Kem Terendak, Melaka
 Alumni SMK Kem Terendak, Melaka

Kem Terendak
Kem Terendak